CELEX: 62021CN0192
Language: ro
Date: 2021-03-26 00:00:00
Title: Cauza C-192/21: Cerere de decizie preliminară introdusă de Tribunal Superior de Justicia de Castilla y León (Spania) la 26 martie 2021 – Clemente/Comunidad de Castilla y León (Dirección General de la Función Pública)

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/5
            
         
      Cerere de decizie preliminară introdusă de Tribunal Superior de Justicia de Castilla y León (Spania) la 26 martie 2021 – Clemente/Comunidad de Castilla y León (Dirección General de la Función Pública)
      (Cauza C-192/21)
      (2021/C 263/07)
      Limba de procedură: spaniola
      
         Instanța de trimitere
      
      Tribunal Superior de Justicia de Castilla y León
      
         Părțile din procedura principală
      
      
         Reclamant: Clemente
      
         Pârâtă: Comunidad de Castilla y León (Dirección General de la Función Pública)
      
         Întrebările preliminare
      
      
                  1)
               
               
                  Noțiunea de „lucrător pe durată nedeterminată comparabil”, utilizată în clauza 4 alineatul (1) din Acordul-cadru cu privire la munca pe durată determinată încheiat la 18 martie 1999 între organizațiile interprofesionale cu caracter general (CES, UNICE și CEEP), care figurează în anexă la Directiva 1999/70 a Consiliului din 28 iunie 1999 (1), trebuie interpretată în sensul că, în contextul consolidării gradului profesional, serviciile prestate în calitate de funcționar temporar de către un funcționar de carieră, înainte de dobândirea acestui statut, trebuie să fie echivalate cu cele prestate de un alt funcționar de carieră?
               
            
                  2)
               
               
                  Clauza 4 alineatul (1) din Acordul-cadru cu privire la munca pe durată determinată încheiat la 18 martie 1999 între organizațiile interprofesionale cu caracter general (CES, UNICE și CEEP), care figurează în anexă la Directiva 1999/70 a Consiliului din 28 iunie 1999, trebuie interpretată în sensul că, atât faptul că perioada respectivă a fost deja evaluată și luată în considerare pentru dobândirea statutului de funcționar de carieră, cât și modul în care este reglementată cariera pe verticală a funcționarilor în dreptul național constituie motive obiective care justifică faptul că serviciile prestate în calitate de funcționar temporar de către un funcționar de carieră, înainte de dobândirea acestui statut, nu sunt luate în considerare pentru consolidarea gradului profesional?
               
            
         (1)  Directiva 1999/70/CE a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP (JO 1999, L 175, p. 43, Ediție specială, 05/vol. 5, p. 129).